Առաջին բաժինով ելոյթ ունեցաւ Դոկտ. Սեդա Խաճարեան, նիւթ ունենալով ուսումնասիրել խմբային աշխատանքի զօրութիւնը: Ան սահիկներով, ինչպէս նաեւ իր անձնական փորձառութիւններով եւ դրուագներով, բացատրեց թէ ինչպէս խմբային աշխատանքները միշտ ալ յաջող արդիւնքներու հասած են: Յաջորդ դասախօսն էր դիմատետրի «Մամային Հոգին» էջի պատասխանատու եւ հիմնադիր՝ Ճէնի Մանգերեանը, որ ներկայացնելէ ետք դիմատետրի իր էջը, ըսաւ թէ ինչքան կարեւոր է ընկերային միջավայր ստեղծելը ուր կրնաս մէկ տեղ հաւաքել մայրեր որոնք իրարու օգտակար կըլլան ամէն օր: Նախքան ճաշի հիւրասիրութիւնը, Քիյամի գինիի սեփականատէր, Արամ Տէրմէնճեան, հայկական գինիի պատմական տուաւ ներկաներուն որմէ ետք, ճաշի ընթացքին, ներկաները հիւրասիրուեցան Քիյամի գինիէն որոնք նուիրած էր անոր սեփականատէր Արամ Տէրմէնճեանը: